L-Awtorità tal-Logħob u l-Lotteriji qalet li s-sena li għaddiet irreġistrat dħul ta’ €52,700,000; li hu l-istess bħal tas-sena ta’ qabel. Meta taqta’ l-ispejjeż tal-operat, l-Awtorità rrappurtat li fis-sena finanzjarja 2013 għaddiet lill-Gvern €48,800,000, żieda ta’ €1,300,000. Iċ-Chairman tal-Awtorità tal-Logħob u l-Lotteriji , Joseph Cuschieri, qal li dawn ir-riżultati jikkonfermaw l-importanza tal-industrija tal-logħob fl-ekonomija Maltija. Żied jgħid li bħalissa l-Awtorità għaddejja minn programm ewlieni ta’ ristrutturar u investiment biex jissaħħu l-istrutturi operattivi tal-awtorità.